Decizia de instituire a programului „Justiție civilă” (JCIV) impune Comisiei să prezinte o evaluare ex post privind perioada 2007-2013. Evaluarea ex post a fost realizată de un evaluator extern independent, cu asistența personalului Comisiei.

Tabelul 1 1 prezintă numărul diferitelor acțiuni finanțate în fiecare an. Cererile de propuneri pentru granturile pentru acțiuni și granturile de funcționare au fost împărțite între anii 2011 și 2012. Bugetul total prevăzut pentru programul JCIV pentru perioada ianuarie 2007-decembrie 2013 a fost de 109,3 milioane EUR (a se vedea Tabelul 1 2 ). În această perioadă, Comisia a publicat 6 cereri de propuneri pentru granturi pentru acțiuni și 6 cereri de propuneri pentru granturi de funcționare și au fost lansate 247 de inițiative ale Comisiei.

2007 2008 2009 2010 2011 2012 2013 TOTAL Granturi pentru acțiuni 24 19 18 16 25 28 130 Granturi de funcționare 2 3 3 3 2 3 16 Achiziții publice 2 22 22 52 36 63 50 247

Tabelul 1 2 furnizează o defalcare detaliată a bugetului pentru fiecare an de punere în aplicare și instrument de finanțare, pe baza programelor anuale de lucru. Astfel cum se arată în tabel, programul include proiecte specifice cu privire la concurență (800 000 EUR pe an, care sunt gestionate de Direcția Generală Concurență); gestionarea aderării comunității la Conferința de la Haga privind dreptul internațional privat și cheltuielile de funcționare aferente Rețelei Judiciare Europene. Finanțarea aferentă rețelei cuprinde aproximativ șase adunări generale pe an, pentru a discuta problemele întâmpinate în aplicarea instrumentelor existente în materie de justiție civilă, publicarea de ghiduri practice pentru practicieni și pentru public (inclusiv traducerea, tipărirea și costurile de transport) și actualizarea site-ului web (pentru care se instituie, de regulă, grupuri de lucru). Toate acțiunile sunt stabilite în anul precedent, atunci când are loc alocarea bugetului.

Bugetul alocat granturilor pentru acțiuni și granturilor de funcționare între anii 2007 și 2013 a fost de 49,2 milioane EUR, din care 34,9 milioane EUR au fost angajate efectiv și 14,6 milioane EUR au fost cheltuite începând din ianuarie 2015.

Anul Bugetul disponibil pentru granturi și contracte de achiziții publice GRANTURI ACHIZIȚII PUBLICE GA GA conc GF pentru ONG-uri GF pentru altele HCCH RJE Inițiative COM 2007 4 300 000 0 1 500 000 500 000 0 3 250 000 4 550 000 2008 4 500 000 0 1 500 000 500 000 0 3 150 000 4 650 000 2009 4 800 000 0 1 500 000 500 000 20 000 2 700 000 4 650 000 2010 5 050 000 0 1 500 000 500 000 20 000 3 050 000 5 380 000 2011 3 980 000 800 000 500 000 500 000 20 000 2 205 000 7 695 000 2012 4 350 000 800 000 500 000 500 000 34 000 2 700 000 7 216 000 2013 8 776 000 800 000 500 000 500 000 30 000 800 000 5 150 000 Total 35 756 000 2 400 000 7 500 000 3 500 000 124 000 15 155 000 39 291 000

Sursa: Programul JCIV — Programe de lucru anuale (2007-2013)

Majoritatea acțiunilor programului JCIV au fost conduse de o autoritate națională (22 % din numărul total de organizații coordonatoare), o universitate (21 %) sau o rețea, o platformă sau un forum la nivel european (20 %). În comparație cu alte programe precum Daphne și programul „Drepturi fundamentale și cetățenie” (FRC), organizațiile neguvernamentale naționale (ONG-urile) au fost în minoritate, conducând numai 8 % din acțiunile JCIV. Universitățile (22 %) și autoritățile naționale (20 %) au reprezentat cea mai mare parte a organizațiilor partenere, urmate de alte instituții de educație și formare (15 %), ONG-uri și platforme naționale (13 %) și profesioniști din domeniul juridic (10 %).

Granturile pentru acțiuni atribuite în cadrul programului JCIV s-au axat, în principal, pe activități analitice, de formare și de sensibilizare, de informare și de diseminare (a se vedea Figura 1 1 , diagrama din stânga).

Granturile de funcționare au urmărit, în principal, sprijinirea actorilor principali; învățarea reciprocă; schimbul de bune practici și cooperarea; precum și sensibilizarea, informarea și diseminarea (a se vedea Figura 1 1 , diagrama din dreapta).

Contractele de achiziții publice s-au axat pe studii, ghiduri practice, conferințe, ateliere, mentenanța site-urilor web și furnizarea de alte servicii informatice.

Figura 1 2 furnizează o imagine de ansamblu asupra numărului de identificări ale unui tip de realizări în cele 146 de proiecte JCIV cartografiate. De exemplu, realizarea denumită „ateliere și grupuri tematice”, referitoare la învățarea reciprocă și la crearea de rețele, care a fost identificată de 66 de ori și pentru care au fost identificați 59 de indicatori, a avut un total de 4 345 de participanți (totalul a 33 de indicatori). Cel mai adesea, grupurile-țintă au fost judecătorii, practicienii și personalul judiciar.